Visit Site
Recommended byColombia
ప్రస్తుతం జక్కన్న ఈ చిత్ర ప్రీ ప్రొడక్షన్ పనుల్ని వేగవంతం చేశారు. డిసెంబర్‌లో ఈ మూవీ షూటింగ్ పట్టాలెక్కించేందుకు రెడీ అవుతుండగా.. రామ్ చరణ్, ఎన్టీఆర్‌లు మేకోవర్‌ మొదలుపెట్టేశారు. తాజాగా ఎన్టీఆర్ కోసం పాపులర్ ఫిట్ నెస్ ట్రైనర్ లాయిడ్ స్టీవెన్‌ని రంగంలోకి దింపారు రాజమౌళి. ‘అరవింద సమేత’ చిత్రంలో ఎన్టీఆర్‌ సిక్స్ ప్యాక్‌లో చూపించిన లాయిడ్ స్టీవెన్‌ ఇప్పుడు ఆర్ ఆర్ ఆర్ మూవీ కోసం ఎన్టీఆర్‌ని సరికొత్త లుక్‌లో తీర్చిదిద్దే పనిలో బిజీగా ఉన్నారు.
ఇదిలాఉంటే.. రాజమౌళి ఆర్. ఆర్. ఆర్ మూవీని అనౌన్స్ చేసినప్పటి నుండి ఈ చిత్రంపై క్రేజ్ దృష్ట్యా రకరకాల రూమర్స్ హల్ చల్ చేస్తున్నాయి. ముఖ్యంగా ఎన్టీఆర్, రామ్ చరణ్ పాత్రలపై రోజుకో వార్త హల్ చల్ చేస్తుంది. వాస్తవానికి ప్రస్తుతం ఉన్న పరిస్థితుల దృష్ట్యా ఇద్దరు స్టార్ హీరోలతో మల్టీస్టారర్ మూవీ చేయడం అంటే కత్తి మీద సాము లాంటిదే. ఇద్దరి హీరోలను బ్యాలెన్స్ చేస్తూ సినిమా తీయడం అనేది సాహసం కూడుకున్నపనే. పాటలు, ఫైట్స్, సీన్స్ విషయంలో ఏమాత్రం తేడాలొచ్చినా.. ఫ్యాన్స్ నుండి ప్రతికూల పవనాలు వీచిన సందర్భాలు అనేకం. అందుకే దర్శకు నిర్మాతలు.. మల్టీస్టారర్ మూవీలో ఒక హీరోకి రెండు పాటలు, ఫైట్స్ ఉంటే మిగతా హీరోకి కూడా రెండు పాటలు, ఫైట్స్ ఉండేలా జాగ్రత్తలు తీసుకుని ఇద్దరికీ సమన్యాయం చేస్తుండేవారు.
అయితే టాలీవుడ్‌లో నంబర్ వన్ స్థానం కోసం పోటీ పడుతున్న ఎన్టీఆర్, రామ్ చరణ్‌లతో మల్టీస్టారర్ మూవీ ప్లాన్ చేసి ఓ నూతన ఒరవడికి నాంది పలికారు జక్కన్న. ఈ సందర్భంలో ఆర్ ఆర్ ఆర్ మూవీలో ఎన్టీఆర్, రామ్ చరణ్‌ల పాత్రలు ఎలా ఉండబోతున్నాయన్నదానిపై పెద్ద చర్చే నడుస్తోంది. ఈ చిత్రంలో ఎన్టీఆర్ దొంగగా.. రామ్ చరణ్‌లు పోలీస్‌‌గా కనిపించబోతున్నారంటూ రూమర్స్ నడిచాయి.
తాజాగా ఈ చిత్రంలో ఎన్టీఆర్ విలన్‌గా కనిపించబోతున్నారనే ప్రచారం ఊపందుకుంది. ‘జై లవకుశ’ చిత్రంలో ‘జై’ పాత్రలో ప్రతినాయకుడిగా హడలెత్తించిన ఎన్టీఆర్.. తాజా చిత్రంలో విలన్‌గా కనిపించబోతున్నారట. రాజమౌళి సినిమాల్లో హీరోలతో విలన్‌లకు అధిక ప్రాధాన్యత ఉంటుంది. ఇక విలనిజాన్ని పండించండంలో ఆరితేరిన తారక్ కోసం గ్యాంగ్‌స్టర్‌గా పవర్ ఫుల్ స్క్రిప్ట్‌ని రెడీ చేశారట జక్కన్న. ఇందుకోసం ప్రతినాయకుడిగా ఎన్టీఆర్ పాత్ర మేకోవర్ కోసం బాలీవుడ్ ట్రైనర్ లాయిడ్ స్టీవెన్‌ రంగంలోకి దింపినట్టు తెలుస్తోంది. మొత్తానికి ‘ఘట్టం ఏదైనా.. పాత్ర ఏదైనా.. నేను రెడీ’ అనే ఎన్టీఆర్.. నాయకుడిగానైనా, ప్రతినాయకుడైనా నట విశ్వరూపం చూపించడం ఖాయమే అంటున్నారు ఆయన అభిమానులు.
The much awaited confirmation you all have been waiting for since November 18th 2017... Its OFFICIAL.. The Massive… https://t.co/yDupJXzLeB
&mdash; RRR Movie (@RRRMovie) 1521720659000
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.